Държавен вестник, бр. 54, 2000 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  54
Приложение № 6
към чл. 21, ал. 2
ЛАБОРАТОРЕН ДНЕВНИК № ................
за месец .........................2000 г.
№ по
Дата
Наименование
Партиден
Мярка
Количество
Ед. цена
Сума
Срок на
Наименование
ред
на активните
номер
 годност
на формата
съставки
Приложение № 7
към чл. 21, ал. 3
ДНЕВНИК ЗА РЕГИСТРИРАНЕ НА ПРИГОТВЯНИТЕ В АПТЕКАТА
ЕКСТЕМПОРАЛНИ ЛЕКАРСТВЕНИ ФОРМИ
№ по
Вид на
Име на болния,
Rp №
Дата на
Име на лекаря
Срок на
Забележки
ред
лекарството
адрес, възраст
 приготвяне
ЕГН
 годност
Приложение № 8
към чл. 24
Изисквания за съхранение и приготвяне
на лекарствени продукти в аптеката
1. Съхранението на лекарства на работното място
на лицето, което изготвя екстемпорални форми, се из-
вършва при спазване на следните правила:
а) прахообразните лекарства се нареждат от дясна-
та страна, а течните—от лявата страна на работещия;
б) подреждането се извършва по азбучен ред по
начин, по който се избягва непосредствената близост
на лекарства с близки наименования или сходни по
външен вид;
в) лекарства за външна и вътрешна употреба се
подреждат отделно;
г) лекарства, съдържащи силнодействащи вещества,
се съхраняват отделно от другите, на самата маса или в
отделен шкаф; върху етикетите се означават еднократ-
ните и денонощни максимални дози; наименованията на
силнодействащите вещества се изписват на бял фон с
червени букви; задължително на шкафа (диска, рафта)
се поставя надпис “Силнодействащи лекарства”; не се
разрешава съхранението на лекарства, съдържащи нар-
котични и отровни вещества на работното място.
2. Лицето, което изготвя екстемпоралните форми,
задължително спазва следните правила:
а) преди изготвяне на лекарствената форма про-
чита рецептата, като пристъпва към работа само в
случай, когато рецептата е правилно написана и няма
съмнение относно дозировката или наименованието
на лекарството;
б) при отмерване на лекарството проверява правил-
ността на взетото лекарство, като сверява наименова-
нието в рецептата с това на банката преди отмерване и
след отмерване; при отмерването е необходимо да се
държи банката в дясната ръка по такъв начин, че над-
писът да бъде отпред и да може да се чете;
в) отмерва в присъствието на ръководителя на ап-
теката или определен със заповед от него фармацевт
лекарства, съдържащи отровни и наркотични вещест-
ва; на обратната страна на рецептата се написват наи-
менованието и количеството на отровното и/или нар-
котично вещество, след което двамата се подписват;
г) след изготвяне на лекарствената форма още вед-
нъж прочита рецептата и проверява правилността на
взетите съставки и дози;
д) да не съхранява на работното си място изготвени
лекарствени продукти без етикети, надписи, партидни
номера, дата на приготвяне и т. н.;
е) при използване везните се държат в строго хоризон-
тално положение; когато не се използват, ръчните везни
се държат в състояние на покой, а не в балансирано поло-
жение, за да се избегне притъпяването на призмата и да
не се загуби чувствителността на везните; блюдата се пос-
тавят едно в друго и се окачват на края на кобилицата; при
отмерването не следва да се превишава пределната нато-
вареност, която е обозначена на везните;
ж) съхранява грамовете в специална кутия; малки-
те грамчета се вземат само с пинсета, за да се избегне
замърсяването им и губене на точността им;
з) да разполага с таблица за максималните и едно-
кратните дози на лекарствата, съдържащи отровни, нар-
котични и силнодействащи вещества;
и) в края на работата да оставя работното си място
в пълен порядък;
к) да не изготвя едновременно няколко екстемпо-
рални лекарствени форми;
л) да оставя всяка банка на мястото є след свърш-
ване на работата с нея.
3. В складовото помещение съхранението се извър-
шва при спазване на следните правила:
а) лекарствени продукти, с изключение на екстем-
порални лекарствени форми се съхраняват върху раф-
тове или в добре затворени шкафове;
б) лекарствените продукти в транспортна опаковка
и санитарно-хигиенните материали се съхраняват вър-
ху дървени скари;
в) лекарствените продукти със силна миризма се
съхраняват отделно от другите видове в добре затворе-
ни шкафове;
г) санитарно-хигиенните материали, дезинфекцион-
ните, дератизационните средства, козметичните средс-
тва, разрешени за продажба в аптеката, се съхраняват
отделно от лекарствените продукти;
д) на вътрешната страна на вратата на металния
шкаф или касата, където се съхраняват лекарствени
продукти, съдържащи наркотични вещества, се поста-
вят надпис “Лекарства, съдържащи наркотични вещес-
тва” и списък на лекарствените продукти, които се
съхраняват в него, с означение на максималните дози;
е) ключовете от металния шкаф или касата се съх-
раняват от ръководителя на аптеката или определен от
него със заповед друг фармацевт;